*ПРОЕКТ!*

Методика

за изменение и допълнение на

Методика за прилагане на Механизма, гарантиращ предвидимост и устойчивост на бюджета на НЗОК за 2024 г. за лекарствените продукти, заплащани напълно или частично със средства от бюджета на НЗОК (приет с Решение № РД-НС-04-19/31.01.2024 г. обн., ДВ, бр. 12 от 9.02.2024 г., в сила от 1.01.2024 г.)

Създава се нова т.VІІI “Алгоритъм за извършване на годишно компенсиране на ръста на разходите на лекарствените продукти за лечение на сърдечно-съдови заболявания с увеличено на 100% ниво на заплащане от НЗОК от 1.04.2024 г. от основна група Б”, съгласно определените с решения на Надзорния съвет на НЗОК по чл. 15, ал. 1, т. 7 от ЗЗО и по § 1, ал.1 от ПЗР на ЗБНЗОК за 2024 г. допълнителни средства и Механизъм за допълнение на Механизма, гарантиращ предвидимост и устойчивост на бюджета на НЗОК за 2024 г. за лекарствените продукти, заплащани напълно или частично със средства от бюджета на НЗОК (приет с Решение № РД-НС-04-19/31.01.2024 г. обн., ДВ, бр. 12 от 9.02.2024 г., в сила от 1.01.2024 г.)

На годишна база, за цялата 2024 г., при извършване на годишното изчисляване и изравняване на дължимите суми в срок до края на първото тримесечие на 2025 г., Механизмът за 2024 г. се прилага спрямо основна група „Б“, като се изчислят нетните разходи на НЗОК за 2024 г. за всички лекарствени продукти, включени в тази основна група (съобразно окончателните данни от ИИС на НЗОК за годишните разходи на НЗОК за лекарствените продукти от група „Б“ за календарната 2024г.) и се съпоставят с годишният бюджет за 2024 г. за същата основна група, формиран съгласно §4 от Механизъм за допълнение на Механизма, гарантиращ предвидимост и устойчивост на бюджета на НЗОК за 2024 г. за лекарствените продукти, заплащани напълно или частично със средства от бюджета на НЗОК.

Независимо дали е налице превишение по смисъла на чл.6, ал.2, т.6, изречение второ, се прилагат §6 и §7 на Механизъм за допълнение на Механизма 2024г.

 При извършване на годишното изчисляване и изравняване по т.VII за основна група „Б“, на годишна база, за календарната 2024 г. Механизмът за 2024 г. се прилага за основна група „Б“ при условията на §6 и §7 на Механизъм за допълнение на Механизъм 2024г. с цел:

1. установяване на наличието и размера на окончателно годишно превишение, за календарната 2024 г.;

 2. използване на общия размер на определените с решения на Надзорния съвет на НЗОК на основание чл. 15, ал. 1, т. 7 от ЗЗО и § 1, ал.1 от ПЗР на ЗБНЗОК за 2024 г. допълнителни средства за основна група „Б“, за второ, за трето и за четвърто тримесечие на 2024 г., само за компенсиране на увеличението на нетните разходи за лекарствените продукти за сърдечно-съдови заболявания с увеличено на 100% ниво на заплащане от 01.04.2024г.;

3. преизчисляване, съобразно условието по т.VII, и определяне на окончателно дължимите от отделните ПРУ суми по Механизма за 2024 г. за лекарствените им продукти, включени в основна група „Б“ – както за ПРУ, които притежават разрешения за употреба на лекарствени продукти, които не са с повишено на 100% ниво на реимбурсация, така и за ПРУ, които са притежатели на разрешенията за употреба на такива продукти.

При годишното изчисляване и изравняване на дължимите суми по Механизма за 2024 г. лекарствените продукти от основна група „Б“ се разделят на две:

* условна група Б1 „Лекарствени продукти без увеличено на 100% ниво на заплащане от НЗОК от 1.04.2024 г. и
* условна група Б2 „Лекарствени продукти за лечение на сърдечно-съдови заболявания, с повишено на 100% ниво на заплащане от НЗОК от 1.04.2024 г.

Първоначално определеният годишен бюджет за 2024 г. за основна група „Б“, формиран от средствата за здравноосигурителни плащания, определени в чл. 1, ал. 2, ред 1.1.3.5.3.2. от ЗБНЗОК за 2024 г., се разделя на две части, с решение на надзорния съвет на НЗОК:

а) част за условна група Б1 „Лекарствени продукти без увеличено на 100% ниво на заплащане от НЗОК от 1.04.2024 г.“ и

б) част за условна група Б2 „Лекарствени продукти за лечение на сърдечно-съдови заболявания, с повишено на 100% ниво на заплащане от НЗОК от 1.04.2024 г.“.

Съответните части за условните групи Б1 и Б2 в основна група „Б“ се определят пропорционално на дела на нетните разходи за съответните лекарствени продукти през 2023г., отнесен към първоначално определеният годишен бюджет за 2024 г. за основна група „Б“, формиран от средствата за здравноосигурителни плащания, определени в чл. 1, ал. 2, ред 1.1.3.5.3.2. от ЗБНЗОК за 2024 г.

Определената част за условна група Б1 представлява годишния бюджет за 2024 г. за тази условна група.

Към определената съобразно част за условна група Б2 „Лекарствени продукти за лечение на сърдечно-съдови заболявания, с повишено на 100% ниво на заплащане от НЗОК от 1.04.2024 г.“ се прибавя и общия размер на определените с решения на Надзорния съвет на НЗОК на основание чл. 15, ал. 1, т. 7 от ЗЗО и § 1, ал.1 от ПЗР на ЗБНЗОК за 2024 г. допълнителни целеви средства. Сборът формира годишния бюджет за 2024 г. за условна група Б2.

При извършване на годишното изравняване за 2024 г., за всяка от формираните условни групи Б1 и Б2 и съобразно техните годишни бюджети за 2024 г., Механизма за 2024 г. се прилага поотделно, по общия ред, установен в него, за приложимост към основна група лекарствени продукти.

Компенсиране по чл.6, ал.11 от Механизма за 2024 г. се извършва само в рамките на условна група. Не се допуска компенсиране между продукти от различни условни групи Б1 и Б2 в рамките на основната група „Б“.

В случай на установено неусвояване на годишния бюджет за 2024 г. на условна група Б1 или Б2 и установено превишение на годишния бюджет за 2024 г. на другата условна група, с разликата (между годишния бюджет за 2024 г. и нетните разходи на НЗОК за лекарствените продукти от тази условна група за 2024 г. може да се компенсира напълно или частично превишението на годишния бюджет при условната група, при която е установено такова, с Решение на Надзорния съвет на НЗОК. Компенсирането между условните групи се извършава след годишното компенсиране по чл.8 от Механизма за 2024 г.“**.**

Настоящата Методика за изменение и допълнение на Методиката за прилагане на Механизма за 2024 г. влиза в сила от датата на обнародването й в „Държавен вестник“.